Anatolijus Kurilovas

Anatolijus Kurilovas (, 1926 m. sausio 27 d. – 1996) – Lietuvos ir Rusijos inžinierius statybininkas.

Biografija 

Anatolijus Kurilovas gimė 1926 m. Voznesenske, Mykolajivo srityje, Ukrainoje. Dalyvavo Didžiajame Tėvynės kare. 1970 m. baigė Tomsko inžinerinį statybos institutą.

Pradėjęs eiliniu darbininku Kauno Namų statybos kombinate, Anatolijus Kurilovas vėliau vadovavo statybininkų kolektyvams, statant Ignalinos AE (1975-1979), Vakarų Sibiro naftininkų miestą Kogalymą, kur vadovavo Lietuvą atstovavusiai SMP-1 bei vietinei Kogalymo SMP-524 organizacijoms, 1980-1995 m.

Įvertinimas 

Anatolijaus Kurilovo profesinė inžinerinė veikla įvertinta Lietuvos TSR nusipelniusio statybininko vardu, Rusijos apdovanojimais. 1990 rugpjūčio 31 d. už ypatingus nuopelnus statant miestą suteiktas Kogalymo garbės piliečio vardas. Jo vadovaujama lietuvių statybininkų SMP-1 pastatė patį pirmąjį šiame mieste daugiabutį gyvenamąjį namą, iš viso pridavė į eksploataciją 180 tūkst. m² gyvenamojo ploto, dvi vidurines mokyklas, kavinę, organizacijos bazinę gyvenvietę.

Literatūra 

 Goda Janonytė-Jankauskienė. „Kelias“, leid. „Dobilas“, Jonava – 2001 m. ISBN 9955-417-47-1 
 A. Vėsulas, A. Palionis. „Kelias į naftos versloves“, leid. Eksperimentinis meninio konstravimo biuras, Vilnius – 1985 m.

Nuorodos 

 Kogalymo garbės piliečiai

Lietuvos inžinieriai statybininkai